b"\n_START_ARTICLE_\nCan Bojons de Dalt\n_START_SECTION_\nDescripci\xc3\xb3\n_START_PARAGRAPH_\nMasia amb la fa\xc3\xa7ana orientada a migdia. El mas consta d'una torre de planta quadrada de tres pisos, coberta a quatre vessants i amb un penell al damunt. Adossat a la torre hi ha un cos cobert a una \xc3\xbanica vessant i amb un portal de grosses dovelles sota el r\xc3\xa0fec de la teulada. A la part esquerre fent angle amb la torre hi ha una construcci\xc3\xb3 de planta rectangular en la qual s'hi ubiquen uns porxos orientats a llevant. A la part de tramuntana de la masia hi ha una altre portal que fou segurament l'entrada a l'antiga masoveria. La casa est\xc3\xa0 arrebossada, els elements de ressalt s\xc3\xb3n de pedra. A llurs murs hi resten algun tipus de decoraci\xc3\xb3 pict\xc3\xb2rica. Un ampli jard\xc3\xad envolta la casa, convertida en resid\xc3\xa8ncia.\n_START_SECTION_\nHist\xc3\xb2ria\n_START_PARAGRAPH_\nTenim refer\xc3\xa8ncies hist\xc3\xb2riques del mol\xc3\xad de Bojons, mas no gaire lluny d'aquest i a tocar la riera major, que daten del segle XII. \xc3\x89s un antic mas que estava sota la jurisdicci\xc3\xb3 de Sant Lloren\xc3\xa7 dels Munts (Sant Juli\xc3\xa0 de Vilatorta). Fou seu de l'antic llinatge dels Bojons. Actualment est\xc3\xa0 essent objecte de m\xc3\xbaltiples reformes que en modifiquen el seu aspecte tradicional."